ရှင်ခေမာစာရ (အင်းဝခေတ်)

ရှင်ခေမာစာရ ဆရာတော်သည် အင်းဝခေတ် မင်းကြီး စွာစော်ကဲလက်ထက် (၇၃ဝ)တွင် ထင်ရှားသော ဆရာတော် ဖြစ်သည်။ ဘုရင်က သီလဝန် ဂုဏဝန်မဟုတ်သော ပုဂ္ဂိုလ်များ ကိုသာ ချီးမြောက်သဖြင့် ရှင်ခေမာစာရ ဆရာတော်သည် ညဉ့် ၂ ချက်တီးအချိန်တွင် ဘုရားရှေ့၌ ဆွဲထားသော စည်ကြီးကို အချက်များစွာ တီးခတ်လေသည်။ ဘုရင်က စုံစမ်းမေးမြန်း သောအခါ “သိကြားမင်းသေ၍ စည်တီးသည်။ သိကြားမင်းသည် မြတ်စွာဘုရားထံ၌ သာသနာကို စောင့်ရှောက်ပါမည်ဟု ဝန်ခံ ထားလျက် ယခုမစောင့်ရှောက်သောကြောင့် သိကြားမင်းသေ ကြောင်းသိရသည်"ဟု အမိန့်ရှိသဖြင့် ဘုရင်မင်းမြတ် သတိရ ကာ ဝမ်းဘဲအင်းမြောက်ဘက် ဒန့်တောအရပ်၌ ကျောင်း ဆောက်ကိုးကွယ်လေသည်။မြန်မာ့စွယ်စုံကျမ်း၊ အတွဲ(၄) ကိုးကား Category:မြန်မာ ဗုဒ္ဓဘာသာ ရဟန်းတော်များ